Is jy sowaar een van die arme verloorder-kykers wat nog nie My Octopus Teacher op Netflix ervaar het en bedwelm is daardeur nie? Hoekom nie? Want jy vermoed dis ŉ droë dokumentêr oor visse? Niks kan verder van die dikkop-waarheid wees nie! Hierdie lewensveranderende dokumentêr verryk jou lewe. Daarsonder is jy arm, en dis nie sommer kletspraatjies nie. Jy sal dit nooit vergeet nie.
Maar moenie die seekat (of die dokkie) onderskat nie. Dit is weergaloos meesleurend. Kyk net vir 5 minute daarna, en jy sal betower en gefassineer word. En ek het nog geen mens teëgekom wat dit nie beskryf het as ŉ asemrowende verrykende ervaring nie.